**Z A P I S N I K**

**10.** sjednice školskog odbora Gimnazije „Matija Mesić“ održane **24. travnja 2018.** godine s početkom u **10** sati u zgradi Gimnazije.

**Nazočni:** Danijela Zekušić, Jasna Bošković, Ines Martinović i Sunčica Lovrić Mihić

**Nisu nazočni:** Anita Holub, Jasmina Beljan, Anita Štivić

Sjednici nazoči još i Zlatko Markovinović, ravnatelj škole.

Nakon što je predsjednica Školskog odbora Jasna Bošković utvrdila da sjednici prisustvuje većina članova i da sjednica može započeti za sjednicu je predložen sljedeći

DNEVNI RED

1. Usvajanje zapisnika 9. sjednice Školskog odbora

2. Davanje prethodne suglasnosti na prijedlog ravnatelja o odabiru kandidata za zasnivanje

radnog odnosa po raspisanom natječaju

3. Razno

Predloženi dnevni red jednoglasno je prihvaćen.

**Ad 1.**

Zapisnik 9. sjednice Školskog odbora usvojen je jednoglasno.

**Ad 2.**

Na sjednici Školskog odbora 27. veljače 2018. godine za radno mjesto nastavnika fizike sa nepunim radnim vremenom 8 sati nastave tjedno primljen je Dario Srakić, a po ugovoru do 60 dana bez raspisivanja natječaja. Budući da je na istoj sjednici navedeno da će se natječaj ponoviti, jer izabrani kandidat ne ispunjava uvjete natječaja, natječaj za nastavnika fizike na određeno vrijeme do 15. lipnja 2018. godine s nepunim radnim vremenom 8 sati nastave tjedno, objavljen je 12. travnja 2018. godine.

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 20. travnja 2018. godine. Na natječaj su se javila dva kandidata, Aleksandar Mona Macko Puhek, dipl. ing. fizike sa stečenom pedgoško-psihološkom izobrazbom (i priznatom inozemnom visokoškolskom kvalifikacijom), koji ispunjava uvjete i Dario Srakić, sveučilišni prvostupnik fizike, koji ne ispunjava uvjete natječaja. Ravnatelj je predložio Aleksandra Monu Macka Puheka, kandidata koji ispunjava uvjete natječaja.

Članovi Školskog odbora nisu se složili s ravnateljevim prijedlogom jer smatraju da je nastavnik koji sada radi na tom radnom mjestu jako dobar, a učenicima sigurno ne bi bilo lako promijeniti nastavnika na samom kraju nastavne godine. Radi se o maturantima koji do kraja nastavne godine imaju manje od mjesec dana. Takav postupak, smatraju članovi Školskog odbora, bio bi u potpunosti nepedagoški.

Nakon ravnateljevog obrazloženja i prijedloga te kraće rasprave članovi Školskog odbora jednoglasno su, sa 4 glasa protiv, uskratili prethodnu suglasnost ravnatelju za odabir kandidata za zasnivanje radnog odnosa po raspisanom natječaju.

Budući da se pretežito radi o četvrtim razredima te da nastavna godina uskoro završava, natječaj je raspisan do 15. lipnja 2018. godine, a novi natječaj će se raspisati prije početka iduće školske godine kada se utvrde stvarne potrebe (zavisno od broja upisanih učenika).

Kako bi se nastava mogla i dalje izvoditi, ravnatelj predlaže da se za navedeno radno mjesto primi Dario Srakić po ugovoru do 60 dana (odnosno najdulje do 15. lipnja 2018. godine).

Na ravnateljev prijedlog nije bilo primjedbi i jednoglasno je donesena

ODLUKA

Daje se suglasnost na ravnateljevu odluku o sklapanju ugovora o radu na određeno vrijeme s nepunim radnim vremenom do 60 dana bez raspisivanja natječaja (odnosno do 15. lipnja 2018. godine) sa Dariom Srakićem.

Početak rada po ovom ugovoru je 25. travanj 2018. godine.

**Ad 3.**

Nije bilo pitanja i prijedloga za točku Razno.

Sjednica završila u 10:20 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.